
Scriu, pentru că nu știu cum se uită,pentru că de fiecare dată când am vrut să tac, cuvintele au țipat în mine.

Poemele din această carte nu cer milă,nu vor mângâiere și nu caută aplauze. Ele sunt gloanțe oarbe trase dintr-un suflet treaz, care a învăţat să supravieţuiască scriind. 

Fiecare vers s-a născut între un suspin și o speranță, între un zâmbet amar și un vis rătăcit.

Dacă ai ajuns să citești această notă, fie ești curios, fie masochist literar. Oricare ar fi motivul, bine ai venit în colecția mea de catastrofe poetice! Sufletul meu ți-a lăsat poezii și gloanțe. Noroc că-s oarbe. Uneori.

„Norii n-au buzunare” e fix genul de carte pe care o citești, o trântești pe noptieră și spui: „Ce naiba tocmai am simțit?”

Dar nu te speria. E normal. Așa încep toate vindecările, iar dacă unele poezii te dor,înseamnă că inima ta încă simte și ești viu. lar dacă ești viu, poți iubi.

Îți mulțumesc că ai ales să citești cu inima.

S.F.Mercedes

Zadarnic

Zadarnic văd iubirea plutind ușor pe apă

Aș vrea să întind o mână,s-o prind dar ea îmi scapă.

Nu vreau fantoma ei să-mi bâzâie auzul,

Nu vreau s-o strig în noapte și să n-aud răspunsul.

Cândva eu am avut-o,trăia adânc în mine

Dar astăzi i-am dat drumul,să plece către lume.

Ea pleacă,eu rămân cosându-mi răni deschise,

Văd sângele-i cum cade și spală mii de vise

Ai fost cândva a mea,iubire blestemată

Dar astăzi ți-am dat drumul...

Îneacă-te în apă!

Speranța

Arată-mi calea,veni-voi către tine

Cu ochii triști de lacrimi,speranțe și suspine.

Te-am căutat adesea,nu te-am putut găsi

Chiar de-am plătit pe tine cu prețul inimii,

Căci ai rămas ascunsă,tu neagră fericire

Și anii mei de-a rândul s-au dus fără simțite.

De-au fost zile sau nopți,știut-ai numai tu

Trecutul nu-l mai simt,nici clipa de acu'.

Dar azi mi-aplec ființa sfioasă către tine

Rostesc o mică rugă și fac o închinăciune.

Aș vrea ca să vărs cupa cea plină de amar

Și din a ta dulceață să beau doar un pahar.

O lacrimă va curge încet pe obrazul meu

Și atunci știi-voi sigur că am trăit și eu.

Nu mă iubi 

Rămâi departe de-al meu suflet,

Rămâi departe de-al meu gând,

Nu vreau să-mi vezi privirea cruntă,

Nu vreau să te otrăvesc râzând.

Tu vrei ca pașii să-ți îndrepți

Spre al meu suflet..off,copile...

Sunt tânără dar al meu suflet

E mai bătrân ca mine.

El nu mai știe a iubi

Hrănindu-se doar cu durere,

Și din durere-a renăscut

Și acum,el doar durere cere.

Ai soarele ascuns în suflet

Dar umbra-mi îl va alunga,

Răsari de vrei spre alte zări

Nu vreau să porți povara mea.

Am fost cândva și eu ca tine

Un suflet bun și preacurat,

Am încălcat sfinți jurăminte

Și-acum îmi spăl al meu păcat.

De vrei iubirea s-o găsești

Abate-ți calea de la mine,

În al meu suflet nu găsești

Decât regrete și suspine.

	[image: ]
	 	[image: ]


[image: ]

Păreri de rău

De-aș putea să-i poruncesc inimii mele să iubească

I-aș poruncii și-atunci ar vrea o viață-ntreagă să trăiască,

Doar cu iubire s-ar hrăni,s-ar adăpa cu fericire

Și-ar adormi crezând în vise,trezindu-se în a ta iubire.

Dar nu pot,și vezi asta bine,și nu stă în a mea putere

Ca peste lacrimi să sădesc un rând de zâmbet,din durere.

Ea se stinge încet,eu stau privind-o și nu pot azi face nimic

Prea slabă sunt,să îmi spun ca viata nu-mi e pe sfârșit.

Dar poate că-i mai bine așa,s-o las sa plece pe-a sa cale

Eu nu voi fi,vor dispărea și nopțile nefericirii tale.

Când m-ai primit în al tău suflet,știai că al meu gând este pustiu

Ai vrea iubirea să ți-o dau,și te-aș iubi,dar cum, nu știu.

Eu nu mai știu a crede în șoapte și să mă pierd în mii de vise,

Nu mă topesc când mă privești,speranțele îmi sunt astăzi stinse.

Nu încerca să lupți cu soarta-mi,eu am luptat și am pierdut

Primește-n suflet alt destin și uită-mă,că's vis urât.

Din cugetările unui suflet 

Rătăcesc,în bezna suferinței

Rostind un nume tainic pe altarele credinței.

Nu știu ce cale am,nici de unde am plecat,

Și mă-nspăimântă tot ce-i nou,și-am c-am uitat...

Să-mi las ochii să râdă,când sufletul îmi plânge,

Vezi tu,durerea-i mare și inima-mi străpunge.

Sunt suflet și nu simt,asta au crezut cu toții

Până în clipa în care i-au dat târcoale morții.

Sunt negru de suspine,n-am lacrimi îndeajuns

Să spăl a mele patimi,ce voi mi le-ați adus.

Sunt strâns,cuprins de lanțuri ce mi-au înfierat în piept

O urmă dușmănoasă,și nu mai știu ce-i drept.

Stafie din morminte ce umblă fără rost,

Frumos eram odată și tot era frumos.

Dar azi când deschid ochii de lacrimi prafuiți

Aș vrea să am locașul lângă ai mei părinți,

Ce-au părăsit demult aceste piepturi reci

Și se odihnesc acum,în lumea celor drepți.

Rugă 

Doamne ia-mi suferința ce apasă al meu piept

Și lumineaza-mi calea,învață-mă ce-i drept.

Nu am încă puterea să mă ridic de jos

Iar șarpele-mi arată un drum prea veninos.

Nu vreau să îl urmez,căci eu tot cred în tine

Dar lumea îl ascultă și se-mbrâncesc în mine.

Sunt mic pe această lume și vocea îmi e slabă,

Cum pot să scot cuvinte din inima-mi firavă

Ca ei să mă asculte,să vadă și în mine

Un suflet trist dar bun,când ei nu cred în tine.

Un lucru aș fi vrut,să pot să fiu copil,

Dar ei m-au transformat într-un bătrân senil.

Sfios îmi este trupul dar sufletu-i martir,

C-a strâns atâtea în dânsul,ce nu pot sa le înșir.

Arată-mi tu o cale să pot pașii și eu

Zburdând de fericire înspre cuvântul tău,

Iar dacă prețul vieții mi l-am plătit deja,

Întinde mâna tată și ia-mă în grija ta.

Mi-e dor 

Mi-e dor de tot ce e trecut,

De timpul ce-mi pare pierdut,

De-un zâmbet cald copilăresc,

Mi-e dor să spun azi "te iubesc."

Nu am pe nimeni lângă mine

Singurătatea-i mult prea grea,

Iar dacă am îmi e străin

Departe-i de inima mea.

Iubire-ar vrea s-o ia cu forța

Și ar reuși căci mi-e stăpân,

Dar gândurile îmi sunt ascunse

La fel cum e și-al meu destin.

––––––––
[image: ]


Și nimeni nu-mi cunoaște taina

Și nimeni nu poate privi

Atât de adânc prin ochii mei

Încât să o poată citi.

Doar sufletului i-am șoptit

Ce ascund de atât amar de vreme,

Doar inima mi-e confidentă

Dar uneori și ea se teme...

Să nu dau drumul ăstor' gânduri

Să-mi întorc pașii spre trecut,

Să îmbrățișez din nou iubirea

Căci e o armă de temut.

Cândva crezut-am eu în dânsa

Dar ca un șarpe m-a mușcat,

M-am vindecat de a mea rană

Dar de veninu-i n-am scăpat.

Și încă îl mai port în suflet

Gravat ca o amintire rea,

L-am alungat,n-a vrut să plece

Trăiește-n amintirea ta.

Și nu mă lasă a iubi

Nu îmi permite să zâmbesc,

Iar deși corpu-i dăruit

Din suflet încă te iubesc.

	[image: ]
	 	[image: ]


[image: ]

Gândind 

Asemeni unui vorbe

Șoptită ușor în gând,

Asemeni unei frunze

Purtată lin de vânt,

Tu,suflete al meu

Aievea rătăcești,

De ai pierdut ceva

Nicicând n-ai să găsești.

––––––––
[image: ]


Totul e trecător

Căci totul e nimic,

De ai sădit o floare

Ea se ofilește-n timp.

Asemeni unui om

Ce fuge după vânt,

Crezând că-l va ajunge

Așa-i și al tău gând.

Nimic nu e vecie

Nimic nu dăinuiesțe,

Nici timpul de ai vrea

În loc nu se oprește.

––––––––
[image: ]


Visele sunt speranțe

Ce-nșeala amăgitoar,

Te vezi privindu-ți soarta

Prin ochi de trecător.

E trist să-ți vezi destinul

Purtat în alte mâini,

Și lacrimi-ncep a curge

Din ochii tai păgâni.

Totul e nebunie

Nimic nu-i de înțeles,

Când te scufunzi zadarnic

În gânduri fără sens.

Încearcă să vezi viața

Prin ochii unui copil,

Și atunci vei înțelege

În  cugetu-ți senil,

Că-n viață întâlnești

Și miere și venin,

Și lacrimi dar și zâmbet,

Căci toate-ți sunt destin.

Fantasmă

De ce-mi apari în gânduri când noaptea se încheagă

Și ceața se așterne peste o lumea-ntreagă,

Când pleoapele îs greoaie și ochii fără somn,

Când visele-s mai dulci,și-atunci aș vrea să dorm.

Iar razele de lună îmi bat suav în geam

Și norii s-au ascuns,dar totuși nu te am.

––––––––
[image: ]


Dar tu insiști să vii,să mă-ngrozesți de dor

Cu amintirea-ți dulce în sufletul meu gol,

Fără a cere voie,pătrunzi adânc în suflet

Iar eu fără speranță îți scriu aceste rânduri.

De le-oi citi vreodată nici asta nu voi ști,

De ai sa vii vreodată,măcar de-ar fi să vii..

Fantasmă din trecut ce-mi tulbură prezentul

M-ai prins adânc în vraja-ți și am pierdut momentul,

Când fără a mea voință,deschis-am către tine

Un drum de sentimente ce acum le ascund în mine,

O cale spre iubire, o flacără de amor,

O rază de speranță...și acum murind de dor,

Te caut printre vise,visând cu ochii goi,

Te văd că o fantasmă cum pleci spre drumuri noi

Lăsând în urma calea ce duce către mine,

De-ai rătăci pribeag,veni-voi către tine.

Dar poate că în gându-ți hoinar și prea hain,

Nu-ți sunt sortită eu,ci alt' e al tău destin,

Și am crezut în vise ce înșeală amăgitor

Crezut-am că rămâi și nu ești trecător,

Sau poate că mă-nșel  scriind aceste rânduri,

Neînțelegând tăcerea-ți ascunsă adânc în gânduri,

Și poate că fantasma ce umblă fără sens

Este a mea dorință iar eu n-am înțeles,

Dar cum aș înțelege când să-mi vorbești nu vrei,

Te-ntreb, răspunzi în dodii,dar dragostea o vrei.

Privirea-ți e senină dar vorba îți e lașă

Te văd ca o nălucă și parcă nu-ți mai pasă,

Că am rămas în urma-ți și nu te pot ajunge

Te îndepărtezi mai tare ca timpul care fuge.

Și mii de întrebări ce n-au nici un răspuns

Îmi trec acum prin minte că-n suflet-mi stai ascuns,

Respiri,trăiești prin mine,te văd la orice pas,

Cum aș uita de tine,că-n suflet mi-ai rămas.

Străin

Străin de mine și totuși te cunosc

Și te înțeleg și când vorbești fără de rost,

Te văd când nu te uiți și te ascult când taci

Urându-ți lașitatea,dar totuși tu îmi placi.

Ți-aud tăcerea prin sute de cuvinte,

Cerșesc iubirea ce acum îmi vine-n minte,

Apropiind distanța ce astăzi ne desparte

Te simt adânc în suflet și totuși mi-ești aproape .

Și fiecare vorbă de suflet se desprinde

Când fiecare gând mi-alunecă prin minte,

Și fiecare pas mă îndreaptă către tine

Străin tu nu poți fi,căci tu trăiești  în mine.

Și parcă o răsuflare îmi bâzâie auzul,

Fiori reci mă-nconjoară dar nu primesc răspunsul,

Puteam jura că o clipă,crezut-am c-ai venit

Cu vântul lin al toamnei ce-n suflet am simțit.

––––––––
[image: ]


Te simt,te văd, te aud,aievea peste tot,

Ei zic că e iubire,și să înțeleg nu pot.

De ce din mii de oameni tu mi-ai pătruns în suflet

Și cum din suferință sădit-ai tu un zâmbet,

Ce îmi apare tâmp gândindu-mă la tine,

Tresar,suspin,și plâng și mă îngrozesc de mine,

De fiecare dată când iar te prind pribeag

Cum mergi tiptil prin gânduri ce nu mai au șirag,

Și cum a mea ființă îmi vorbește despre tine

Când tot ce-a fost al meu,azi nu-mi mai aparține.

Nu mă cunosc,nu știu,străină sunt de mine

Când ale mele gânduri duc toate către tine.

Ce e iubirea

Ce e iubirea? Iubesc.

Îmi spuse el râzând.

Și atunci mii de întrebări îmi tresăriră-n gând:

Oare și el visează  cu ochii deschiși ca mine?

Oare și el mă vede atunci când nu e nimeni?

Oare mă aude-n noapte când nimeni nu-i vorbește,

Și un zâmbet tâmp pe față aievea-i se ivește?

Așa ar trebui c-a zis că mă iubește.

Și-n ceas târziu de noapte sunt ultimul său gând,

Când totuși revederea nu s-așterne curând?

Iar dis de dimineață la mine se gândește?

Așa ar trebui c-a zis că mă iubește.

Dar oare lacrimi reci au curs și pentru mine,

Sau poate vreo dorință s-a înfiripat în sine-i ?

Iar inima îi bate asemeni unui ceas

Din calendarul zilei,tăcut fără de glas?

Și mii și mii de gânduri în suflet de-i trezește

Dorința arzătoare ce zi de zi tot crește?

Așa ar trebui c-a zis că mă iubește.

––––––––
[image: ]


Iar oare ai săi ochi mă caută neîncetat?

Și ale sale gânduri ce-n suflet i-au intrat

Mă strigă în tăcere cu glas pustiu și gol

Când îi aud chemarea și mă desprind de somn?

Și totuși  de-i așa,de ce nu îmi vorbește?

Așa ar trebui c-a zis că mă iubește.

Și poate dorul greu pe suflet îl apasă,

Și multe ar vrea să-mi spună dar inima nu-l lasă,

Căci ea fiind plăpândă se zbate cu putere

Însetată  de iubirea ce-o cheamă în tăcere.

Poate că printre șoapte el totuși îmi vorbește.

Așa ar trebui c-a zis că mă iubește.

Dar stai,că-l văd acum cum se îndepărtează,

Țesând printre suspine în urma lui o rază.

Speranță amăgitoare din vorbe fără glas

Spunea că mă iubește în cugetul său laș.

Tu nu cunoști iubirea,e-o mare nebunie

Ce faci acum se cheamă o tristă lăcomie,

Căci pleci lăsând în urmă un șir de vise reci

Cosându-mi răni deschise ce-or sângera pe veci.

Se uită trist și gol și iarăși nu-mi vorbește

Mă lasă fără glas,văzând cum se grăbește

Să-nchidă strâns cu ușa acele sentimente,

Văzându-i lașitatea cum crește și tot crește,

Aștept să se trezească din somnul ce-l orbește,

Să se oprească-n loc în timp ce se grăbește,

Să-mi dea măcar o șansă, c-a zis că mă iubește.

Tu

Tu,necunoscut îmi ești,din țărm îndepărtat

Dar mult prea adânc de aproape,că-n suflet te-am pictat,

Cu ochii mari și plini,încercănați de vise

Iar buzele-ți suave doar în culori deschise.

Obrajii tăi blajini pictatu-i-am în alb

C-au odihnit adesea pe sufletul meu slab,

Cu roșu am scris iubirea,e un tablou abstract,

Te-am desenat din vise  în sufletu-mi pribeag.

Și atunci când închid ochii și văd al tău portret,

Nu vreau să mă trezesc,ci să te strâng la piept.

Te-am desenat zâmbind,cu galben,gelozie

Te-am desenat în suflet și nu pe o hârtie,

Ca cine-ar vrea să șteargă pictura să nu poată,

Și numai eu să știu cât îmi este de dragă.

Iar anii de-or să treacă în suflet să nu plouă

Să șteargă orice urmă căci nu am planșă nouă,

Te-am tatuat adânc,pictat tot în culoare,

Te-am înrămat în vise și asta încă doare.

Negru,nu am putut pune ci doar culori deschise

Un curcubeu de dor, nu închid a mele vise

Căci  te aștept sa vii cu brațele deschise

Sperând, visând crezând,în vorbele-ți promise.

Dorința

Și de-ai iubi vreodată în suflet să nu-ți curgă

Vreo lacrimă de dor și să nu te ajungă

Atunci când noaptea rece se lasă peste lume

Singurătatea grea ce sufletul răpune.

Să nu cunoști durerea cu ochii grei de lacrimi,

Să nu te pierzi prin vise,cătând a mele patimi.

Să nu te lași învins de gânduri rătăcite,

Când două inimi bat,pe veci vor fi unite.

Când bate lașitatea la poarta vieții tale

Nu o urma, și alungă în urmă orice cale,

Care ar putea să ducă pe drumuri,lungi,pustii

Ea te așteaptă încă,și vede că nu vii.

Ceasul bate a două, e noapte,în suflet frig,

Și rând pe rând de-a șirul,speranțele se sting,

A mai rămas un vis,ce arde rătăcit,

Și dorul ce apasă pe suflet zăpăcit,

De atâta așteptare,și parcă n-ar mai vrea

Iubirea s-o trăiască, dar totuși ia cu ea

Speranța ce-a rămas și lacrima de dor,

Venind în a ta cale,cu sufletul său gol,

Cu brațele deschise,dar tu nu te arăți

Oare-ai uitat trecutul, oare-ai putut să uiți?

Dar vino, hai grăbește azi pasul către mine

Spre acea femeie care,uitatu-s-a pe sine

Când rătăcind prin vise,te-a întâlnit pe tine.

Luna

Hai spune-mi dacă știi,

Tu,lună prea măreață

Ce luminezi pe cer

De-i înnorat sau ceață.

Care îi este taina

Acolo unde este,

Și de îi este dor

De ce nu îmi vorbește?

Tu poți pătrunde-n toate

Și sub sub același cer,

Sunt eu și el...departe

Iar tu ești grănicer.

O mare ne e lanțul,

C-o mare ne desparte

În temniță-i iubirea

Și îndoiala în șoapte.

Doar tu,păzindu-ne

Mereu în miez de noapte

Ne vezi pe amândoi,

Și tot ce ne desparte.

Un temnicer semeț

Domnești prin vânt și ploi,

Ne tăinuiești secrete,

Ne îmbraci în gânduri noi.

Lucești pe cerul negru,

Și așa eu prind speranță,

Văzând prin întuneric

C-o rază la distanță

Împarte ceru-n două

Și luminează-n noapte

Apropiind distanța

Ce lumea o desparte.

Eu tot cerând clemență

Fiindu-ți prizonieră,

Eu muritor de rând,

Tu veșnic efemeră.

Regină între stele

Veghezi visele mele,

Pătrunzi adânc în gânduri

Mi-ascunzi păcatele.

Deci luminează tu,

Desparte marea-n două,

Creează-mi altă soartă

Croiește o lume nouă,

Unde din două inimi

Renaște încă una,

Unde nu este dor

Și nu-nșeală minciuna.

Dezleagă-ne din lanțuri

Lanțurile depărtării,

Pentru noi începuturi

Lăsând totul uitării.

Și spune-mi tu de știi

El oare ce gândește

Și dacă-n rugăciuni

În gând mă pomenește.

Oare el îți vorbește

Și-ți spune adânci secrete,

Iar tu le-ascunzi de mine

Ca să nu am regrete?

Și de-ai putea vorbi

Tu oare îi vei spune ,

Că m-ai văzut azi-noapte

Rostind o rugăciune?

Că îi aștept venirea

Și mă grăbesc să plec,

În cale să-i apar,

Chiar de ar fi să merg

Înot mări și oceane,

Aș învăța să zbor

Când inima din mine

Se clatină de dor.

Și oare îi poți spune

Că eu nu am uitat,

Făcut-am jurământ

Și nu l-am încălcat.

Și de-ai putea unii

De acum,a noastră cale

Noaptea să nu ne prindă

Din nou, cu brațe goale.

Martoră sa ne fii,

Să ne-mpletești cunună

Din raze, ca iubirea

Pe veci să ne rămână.

Și să ne ții secretul

În sfânta taină a nopții,

Când pașii ni-i auzi

Tiptil prin fața porții.

Să luminezi cărarea

Ce duce spre alei,

Când ne auzi chemarea

Și poate dacă vrei,

Pe viață să ne fii

Complicele iubirii,

Și atunci când noi vom trece

În lumea nesimțirii,

De te va întreba

Vreun muritor de rând,

De ne-ai văzut vreodată,

Nu ne-ai văzut nicicând.

La nimeni nu vei spune

Cum tu,ne-ai fost povață,

Lumină-n întuneric,

Rază pe timp de ceață.

Nici lui nu îi spune

Că eu te-am

